Jelaskan Keputusan dari Pilihan raya kecil Sibu 2010 dalam bahasa melayu

Pada jam 11 malam baru keputusan diumumkan di Dewan Suarah Sibu oleh pegawai pengurus pilihan raya, Wong See Meng. DAP menang menewaskan BN dengan majoriti tipis 398 undi. Calon DAP Wong Ho Leng mendapat 18,845 undi. Calon BN Robert Lau Hui Yew mendapat 18,447 undi. Manakala calon Bebas Narawi Haron mendapatkan 232 undi. Undi rosak 395.

Undi pos pula, BN (2,323 undi), DAP (70 undi) dan Bebas (36 undi). Kira-kira 70 % pengundi keluar mengundi (37,919 orang). Undi pos (tentera dan polis) dikira di Wisma Sanyan tetapi keputusannya agak lewat. Ini memaksa pemimpin DAP Ng Wei Aik, Lim Lip Eng dan Ronnie Liu Tian Khiew pergi ke tempat pengiraan. Timbalan Pengerusi SPR, Datuk Wan Omar Wan Ahmad menyatakan punca kelewatan keputusan undi pos akan diumumkan. Tentera dan polis mengundi pada 13-14 Mei di Rascom dan Oya dan ibu pejabat polis daerah Sibu dan sepatutnya paling awal diumumkan keputusan.

Seramai 37,919 atau 69.33 peratus daripada 54,695 pemilih berdaftar mengundi di 45 pusat pengundian. Bilangan itu meningkat jika dibandingkan dengan 36,379 atau 67.77 peratus daripada 53,679 pemilih berdaftar yang keluar mengundi pada pilihan raya umum Malaysia 2008.